C 243/6
FI
Euroopan unionin virallinen lehti
27.6.2022
c) helpotetaan oppimismenetelmiä ja -lähestymistapoja, jotka ovat yhteistoiminnallisia, kokemusperäisiä, käytännön­ läheisiä ja merkityksellisiä paikallisten kontekstien ja perinteiden kannalta, sekä tuetaan tieteidenvälistä ja oppiainerajat ylittävää toimintaa.
Tämä tarkoittaa sitä, että oppijoille annetaan käytännön mahdollisuuksia tarkkailla luontoa ja pitää siitä huolta sekä vähentää, korjata, käyttää uudelleen ja kierrättää materiaaleja, mikä auttaa heitä ymmärtämään kestävän elämäntavan ja kiertotalouden merkityksen.
d) tarjotaan tosiasioihin perustuvaa ja helposti saatavilla olevaa tietoa ilmastoa, ympäristöä ja luonnon monimuotoisuutta koskevasta kriisistä ja sen syistä, kuten Århusin yleissopimuksen (18) puitteissa on sovittu.
e) kehitetään ongelmanratkaisu- ja yhteistyötaitoja, edistetään kriittistä ajattelua, medialukutaitoa ja systeemiajattelua sekä tuetaan erityisiä toimia, myös vapaaehtoistyötä, jotta voidaan torjua ja vähentää pelkoa ja voimattomuutta, joita oppijat saattavat kokea maapalloa koskevissa kriiseissä.
6. tukevat opetusalan ammattilaisia edelleen vihreää siirtymää ja kestävää kehitystä koskevan oppimisen helpottamisessa harkitsemalla seuraavia toimenpiteitä: a) tunnustetaan, että kaikki opetusalan ammattilaiset oppiaineesta tai koulutusalasta riippumatta ovat kestävyyttä opettavia ammattilaisia, joiden on tuettava oppijoitaan vihreään siirtymään valmistautumisessa.
annetaan heille valmiudet lisätä oppijoidensa tietoisuutta kestävän kehityksen tavoitteista.
otetaan opetusalan ammattilaiset mukaan opetussuunnitelmien ja ohjelmien kehittämiseen sekä muihin koulutusuudistuksiin, jotka liittyvät vihreään siirtymään ja kestävään kehitykseen, ja asianmukaisen ammatillisen kehittymisen suunnitteluun, sekä kuullaan ja tuetaan heitä näiden asioiden suhteen.
b) tuetaan vihreän siirtymän ja kestävän kehityksen nivomista osaksi opettajien ja kouluttajien peruskoulutusohjelmia, jatkuvan ammatillisen kehittymisen ohjelmia ja opettajien ammatillisia standardeja ja kehyksiä, jotta voidaan tukea opetusalan ammattilaisten osaamisen kehittämistä kestävyyden osalta.
c) tuetaan mentorointijärjestelmiä ja ammatillisen kehittymisen ohjelmia laitostasolla.
Tuetaan opetusalan ammattilaisia digitaalisten välineiden ja teknologioiden käytössä käytännön työssä, jotta voidaan parantaa vihreään siirtymään ja kestävään kehitykseen tähtäävää opetusta ja oppimista.
d) kehitetään edelleen ja tutkitaan opetusalan ammattilaisten mahdollisuuksia ja kannustimia osallistua kestävyyttä koskeviin ammatillisen kehittymisen ohjelmiin, esimerkiksi ottamalla ne huomioon uralla etenemisen ja urakehityksen yhteydessä sekä luomalla opetusalan ammattilaisille kestävyyskoordinaattorin kaltaisia uusia rooleja.
e) autetaan opetusalan ammattilaisia, muun muassa tarjoamalla riittävästi aikaa ja tilaa, käyttämään opetusmenetelmiä, jotka parantavat vihreään siirtymään ja kestävään kehitykseen tähtäävää opetusta ja oppimista monialaisesti, ja kehittämään oppimisen sosioemotionaalisia näkökohtia, jotta kaikista oppijoista voi tulla muutoksen aikaansaajia ja jotta he voivat oppia ajattelemaan ja toimimaan kestävämmän maailman hyväksi niin yksilöllisesti ja yhdessä kuin myös paikallisesti ja maailmanlaajuisesti.
f) tarvittaessa kannustetaan muutosvoimaiseen ja monialaiseen opetukseen ja oppimiseen ja mahdollistetaan ne käyttäen perinteisiä ja innovatiivisia oppimistapoja, kuten käytännön oppimista, STEAM-lähestymistapaa (19), hackathon-tapahtumia, yhteisöpalveluoppimista ja pelillistämistä.
g) kehitetään ja asetetaan saataville resursseja opetusalan ammattilaisten tukemiseksi, myös arvioinnin osalta.
Autetaan opetusalan ammattilaisia käyttämään perinteisiä ja uusia välineitä ja materiaaleja vihreää siirtymää ja kestävää kehitystä koskevassa opetuksessa ja koulutuksessa erilaisissa sisä- ja ulkotiloissa sekä digitaalisissa ja ei-digitaalisissa ympäristöissä.
tarjotaan pääsy asiantuntijakeskuksiin, myös ympäristökoulutuskeskuksiin.
h) kannustetaan tutkimus- ja innovaatioyhteisöä toimimaan yhdessä virallisen ja epävirallisen koulutuksen ja arkioppimisen tarjoajien kanssa opetusalan ammattilaisten tukemiseksi vihreän siirtymän ja kestävän kehityksen alalla.
Edistetään osallistumista kokeiluhankkeisiin ja kokeilevaan tutkimukseen, jotka liittyvät ilmastokriisiin, ympäristökriisiin ja kestävyyteen.
(18) Yleissopimus tiedon saannista, yleisön osallistumisoikeudesta päätöksentekoon sekä muutoksenhaku- ja vireillepano-oikeudesta ympäristöasioissa.
(19) STEAM-lähestymistavassa (luonnontieteet, teknologia, insinööritieteet, taideala ja matematiikka) hyödynnetään luovaa potentiaalia, joka syntyy STEM-koulutuksen yhdistämisestä taidealaan, humanistisiin tieteisiin ja yhteiskuntatieteisiin.